
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,  12.12.2005
                                                        Nr.24/554


RAPORT
asupra propunerii legislative privind reorganizarea activităţii de protecţie a plantelor şi carantină fitosanitară
În conformitate cu prevederile art.89 din Regulamentul Camerei Deputaţilor, modificat şi completat prin H.C.D. nr.34/2005, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind reorganizarea activităţii de protecţie a plantelor şi carantină fitosanitară, transmisă cu adresa nr.P.l. – x 579 din 28 noiembrie 2005 şi înregistrat sub nr.24/530/29.11.2005. 

La întocmirea raportului, Comisia a avut în vedere avizul Consiliului Legislativ, reformulând textele propunerii legislative în concordanţă cu observaţiile cuprinse în aviz, şi avizul Comisiei pentru administraţie publică, amenajarea teritoriului şi echilibru ecologic. 
Având în vedere considerentele prezentate de Guvern în punctul de vedere anexat la propunerea legislativă, Ministerul Agriculturii, Pădurilor şi Dezvoltării Rurale a fost de acord cu modificările şi completările aduse de comisie în susţinerea propunerii legislative. 
Propunerea legislativă are ca obiect de reglementare o nouă organizare a activităţii de protecţie a plantelor şi carantină fitosanitară, în prezent reglementată de Ordonanţa de urgenţă a Guvernului nr. 71/1999 privind reorganizarea activităţii de protecţie a plantelor şi carantină fitosanitară, republicată în Monitorul Oficial al României, nr.742 din 11 octombrie 2002, propusă spre abrogare.

Propunerea legislativă privind reorganizarea activităţii de protecţie a plantelor şi carantină fitosanitară face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, modificat şi completat prin H.C.D. nr,34/2005, doamna Elena Leaotă - director în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 22 de deputaţi, din totalul de 24 de membri ai comisiei.

Raportul Comisiei a fost adoptat în unanimitate  în şedinţa din 8 decembrie  2005.

Propunerea legislativă a fost respinsă de Senat în şedinţa din 21 noiembrie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, modificat şi completat prin H.C.D. nr.34/2005, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  şi completări a propunerii legislative. 

I. Amendamente admise

În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text iniţial

	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	Titlul legii

L E G E 
privind reorganizarea activităţii de protecţie a plantelor şi carantină fitosanitară 

	_____________

	Nemodificat 
 
	 

	2. 
	Art.1. – Protecţia plantelor cultivate, a pădurilor, păşunilor şi fâneţelor naturale şi a altor forme de vegetaţie utilă, precum şi a produselor vegetale depozitate împotriva bolilor, dăunătorilor şi buruienilor este o problemă de interes naţional şi constituie o obligaţie pentru  autorităţile publice, producătorii agricoli şi pentru  toţi cetăţenii României. 
	_____________

	Nemodificat 
	

	3. 
	Art.2. – (1) Ministerul Agriculturii, Pădurilor şi Dezvoltării Rurale este autoritatea de reglementare în domeniul protecţiei plantelor, carantinei fitosanitare şi al produselor de uz fitosanitar, care coordonează şi controlează aplicarea prevederilor legale specifice prin Agenţia Naţională Fitosanitară. 

(2) Agenţia Naţională Fitosanitară se înfiinţează în subordinea Ministerului  Agriculturii, Pădurilor şi Dezvoltării Rurale, cu rang de direcţie generală, prin reorganizarea Biroului fitosanitar, erbicide şi fertilizare din cadrul Ministerul Agriculturii, Pădurilor şi Dezvoltării Rurale, care se desfiinţează.
(3) Structura organizatorică, numărul de personal şi regulamentul de organizare şi funcţionare ale Agenţiei Naţionale Fitosanitare se stabilesc prin ordin al ministrului agriculturii, pădurilor şi dezvoltării rurale.
	_____________

	Articolului 2 va avea următorul cuprins:
Art.2 - alin.(1) - Nemodificat 
(2) Agenţia Naţională Fitosanitară se înfiinţează în subordinea Ministerului Agriculturii, Pădurilor şi Dezvoltării Rurale, cu rang de direcţie, prin reorganizarea Direcţiei fitosanitare şi pentru selecţie vegetală, care se desfiinţează, cu un număr total de 20 de posturi.  

(3) Structura organizatorică şi regulamentul de organizare şi funcţionare ale Agenţiei Naţionale Fitosanitare se stabilesc prin ordin al ministrului agriculturii, pădurilor şi dezvoltării rurale.
Deputat PSD: Ioan Munteanu

Deputat PSD: Ioan Stan 

Deputat PSD: Vasile Mocanu
	Pentru corelare cu prevederile legislaţiei secundare în vigoare.

Ca urmare a modificărilor de la alin.(2).



	4. 
	Art.3. – Agenţia Naţională Fitosanitară are următoarele atribuţii:

a) organizarea activităţii de protecţie a plantelor şi carantină fitosanitară pe întreg teritoriu al ţării după o concepţie unitară, care să asigure sănătatea plantelor cultivate, a pădurilor, păşunilor şi fâneţelor naturale şi a altor forme de vegetaţie utilă şi a produselor agricole depozitate;
b) coordonarea, îndrumare tehnică şi controlul activităţii în domeniul fitosanitar şi al omologării şi utilizării produselor de uz fitosanitar;
c) stabilirea normelor fitosanitare, unice şi obligatorii pentru  toate persoanele fizice sau juridice deţinătoare de culturi agricole şi alte forme de vegetaţie utilă, precum şi pentru  cei care depozitează, transportă şi valorifică vegetale şi produse vegetale;
d) elaborarea strategiei fitosanitare privind apărarea sănătăţii plantelor, prevenirea introducerii şi diseminării pe teritoriul ţării a organismelor de carantină, în concordanţă cu normele Uniunii Europene, urmărind implementarea acesteia;
e) elaborarea proiectelor de lege, hotărârilor, ordinelor şi a altor acte normative care privesc activitatea de protecţie a plantelor şi carantină fitosanitară şi regimul produselor de uz fitosanitar, armonizată cu directivele Uniunii Europene, în scopul îmbunătăţirii şi perfecţionării legislaţiei naţionale, organizării, dotării şi funcţionării serviciilor naţionale fitosanitare;
f) elaborarea sau, după caz, reactualizarea regulamentului de organizare şi funcţionare a direcţiilor fitosanitare judeţene, respectiv a municipiului Bucureşti, precum şi a altor regulamente care privesc activitatea de protecţie a plantelor, carantină fitosanitară şi produsele de uz fitosanitar;
g) controlul aplicării şi respectării tuturor dispoziţiilor legale, normelor tehnice în domeniul fitosanitar şi al produselor de uz fitosanitar;
h) organizarea şi urmărirea asigurării dotării tehnice şi materiale a direcţiilor fitosanitare judeţene, respectiv a municipiului Bucureşti, Laboratorului Central pentru  Carantină Fitosanitară, Laboratorul Central pentru  Controlul Reziduurilor de Pesticide din Plante şi Produse Vegetale şi inspectoratelor de control fitosanitar vamal;
i) organizarea unui sistem informaţional unic pentru  monitorizarea vegetalelor şi produselor vegetale care se exportă, se importă sau tranzitează România;
j) stabilirea necesarului de cadre şi elaborarea, în condiţiile legii şi ale normativelor în vigoare, a criteriilor tehnice privind încadrarea şi asigurarea personalului de specialitate pentru  direcţiile fitosanitare judeţene, respectiv a municipiului Bucureşti, Laboratorul Central pentru  Carantină Fitosanitară,  Laboratorul Central pentru  Controlul Reziduurilor de Pesticide din Plante şi Produse Vegetale şi inspectoratelor de control fitosanitar vamal;
k) participarea la omologarea produselor de uz fitosanitar şi la elaborarea periodică a Codexului cu produsele de uz fitosanitar omologate pentru  a fi utilizate în România;
l) organizarea la nivel naţional a poliţiei fitosanitare;
m) participarea la organizarea concursurilor pentru  obţinerea gradelor profesionale;
n) abilitarea agenţilor economici pentru  importul produselor de uz fitosanitar, în condiţiile legii;
o) fundamentează şi face propuneri anual privind necesarul de fonduri pentru  acţiunile de protecţie a plantelor şi carantină fitosanitară, finanţate de la bugetul de stat;
p) reprezintă România la organismele internaţionale O.E.P.P., F.A.O., O.M.S., I.U.P.A.C., T.A.I.E.X. şi altele;
r) colaborează cu universităţile de profil, Societatea Naţională pentru   Protecţia Plantelor  şi unităţi de cercetare în elaborarea strategiilor de protecţie a plantelor;
s) stabilirea şi organizarea de interviuri şi vizite reciproce cu autorităţile fitosanitare şi organizaţiile profesionale din alte ţări;
ş) asigură relaţia cu Comisia Uniunii Europene;
t) asigură relaţia cu asociaţiile profesionale;
ţ) organizează consfătuiri, simpozioane, instruiri şi dezbateri pe teme profesionale;
u) iniţiază, elaborează şi urmăreşte implementarea proiectelor PHARE, FAO, SAPARD, Banca Mondială;
v) coordonează şi asigură funcţionarea programelor informatice din domeniul fitosanitar: FITOEXPERT, PESTEXPERT şi SINPP.
	_____________

	Articolul 3 va avea următorul cuprins:
 Art.3. – Agenţia Naţională Fitosanitară are următoarele atribuţii:
1. organizarea activităţii de protecţie a plantelor şi carantină fitosanitară pe întreg teritoriu ţării după o concepţie unitară, care să asigure sănătatea plantelor cultivate, a pădurilor, păşunilor şi fâneţelor naturale şi a altor forme de vegetaţie utilă şi a produselor agricole depozitate;  
2. coordonarea, îndrumare tehnică şi controlul activităţii în domeniul fitosanitar şi al omologării şi utilizării produselor de uz fitosanitar;
3. stabilirea normelor fitosanitare, unice şi obligatorii pentru  toate persoanele fizice sau juridice deţinătoare de culturi agricole şi alte forme de vegetaţie utilă, precum şi pentru  cei care depozitează, transportă şi valorifică plante vegetale şi produse vegetale;
4. elaborarea strategiei fitosanitare privind apărarea sănătăţii plantelor, prevenirea introducerii şi disiminării pe teritoriul ţării a organismelor de carantină şi în domeniul produselor de uz fitosanitar, în concordanţă cu normele Uniunii Europene, urmărind implementarea  acesteia;

5. elaborarea proiectelor de lege, a hotărârilor, a ordinelor şi a altor acte normative care privesc activitatea de protecţie a plantelor şi carantină fitosanitară şi regimul produselor de uz fitosanitar, armonizată cu directivele Uniunii Europene, în scopul îmbunătăţirii şi perfecţionării legislaţiei naţionale, organizării, dotării şi funcţionării serviciilor naţionale fitosanitare;
6. elaborarea sau, după caz, reactualizarea regulamentului de organizare şi funcţionare a unităţilor fitosanitare judeţene, respectiv a municipiului Bucureşti, precum şi a altor regulamente care privesc activitatea de protecţie a plantelor, carantină fitosanitară şi produsele de uz fitosanitar;
7. controlul aplicării şi respectării tuturor dispoziţiilor legale, normelor tehnice în domeniul fitosanitar şi al produselor de uz fitosanitar;
8. organizarea şi urmărirea asigurării dotării tehnice şi materiale a unităţilor fitosanitare judeţene, respectiv a municipiului Bucureşti, Laboratorului Central pentru  Carantină Fitosanitară, Laboratorul Central pentru  Controlul Reziduurilor de  Pesticide din Plante şi Produse Vegetale şi a inspectoratelor de control fitosanitar vamal;
9. organizarea unui sistem informaţional unic pentru  monitorizarea plantelor vegetale şi produselor vegetale care se exportă, se importă sau tranzitează România;
10. stabilirea necesarului de personal şi elaborarea, în condiţiile legii şi ale normativelor în vigoare, a criteriilor tehnice privind încadrarea şi asigurarea personalului de specialitate pentru  unităţile fitosanitare judeţene, respectiv a municipiului Bucureşti, Laboratorul Central pentru  Carantină Fitosanitară,  Laboratorul Central pentru  Controlul Reziduurilor de Pesticide din Plante şi Produse Vegetale şi inspectoratelor de control fitosanitar vamal;

11. promovarea, implementarea  şi   menţinerea sistemului    de   asigurare   a calităţii      în    concordanţă   cu    normele în vigoare pentru toate    unităţile   aflate    în coordonare tehnică;

12. coordonarea tuturor activităţilor privind evaluarea dosarelor produselor de uz fitosanitar în vederea omologării;

13. evaluarea dosarelor produselor pentru protecţia plantelor în vederea omologării, secţiunea reziduuri şi evaluarea riscului pentru consumatori;

14 asigură controlul oficial al reziduurilor de pesticide din plante şi produse vegetale, în cadrul siguranţei alimentare, prin Laboratorul Central pentru Controlul Reziduurilor de Pesticide în Plante şi Produse Vegetale;

15. asigură coordonarea eliberării paşaportului fitosanitar, înregistrării producătorilor, importatorilor, centrelor de expediere şi depozitelor colective de plante şi produse vegetale, gestionarea filierelor de risc pe sectoare de producţie;

16. gestionarea apariţiei organismelor de carantină;

17. asigură controlul post-omologare a calităţii produselor pentru protecţia plantelor prin laboratoarele specializate şi controlul utilizării acestor produse prin unităţile fitosanitare;

18. asigură instruirea personalului de specialitate de la nivel teritorial şi vamal;   
19. organizează sistemul naţional de omologare a produselor de uz fitosanitar, conform  standardelor Uniunii Europene, şi participă la elaborarea periodică a Codexului produselor pentru protecţia plantelor omologate pentru a fi utilizare în România;
20. organizarea la nivel naţional a poliţiei fitosanitare;
21. participarea la organizarea concursurilor pentru  obţinerea gradelor profesionale;
22. abilitarea agenţilor economici pentru importul mostrelor de produse de uz fitosanitar, în condiţiile legii;

23. fundamentează şi face propuneri anual privind necesarul de fonduri pentru  acţiunile de protecţie a plantelor şi carantină fitosanitară finanţate de la bugetul de stat;

24. reprezintă România la următoarele organisme internaţionale: Organizaţia Europeană şi Mediteraneană de Protecţia Plantelor, Organizaţia pentru Alimentaţie şi Agricultură, Organizaţia Mondială a Sănătăţii, Uniunea Internaţională pentru Chimie Pură şi Aplicată, Unitatea pentru Asistenţă Tehnică şi Schimb de Informaţii,  Comisia Europeană pentru Prezervare şi Acces, Autoritatea Europeană pentru siguranţa Alimentară  şi Organizaţia Europeană pentru Coordonarea Pesticidelor şi altele asemenea;
25. colaborează cu universităţile de profil, Societatea Naţională pentru   Protecţia Plantelor  şi Academia de Ştiinţe Agricole şi Silvice în elaborarea strategiilor de protecţie a plantelor;
26. stabilirea şi organizarea de întâlniri şi vizite reciproce cu autorităţile fitosanitare şi organizaţiile profesionale din alte ţări;

27. asigură relaţia cu Comisia Uniunii Europene;
28. asigură relaţia cu asociaţiile profesionale;
29. organizează consfătuiri, simpozioane, instruiri şi dezbateri pe teme profesionale;
30. iniţiază, elaborează şi urmăreşte implementarea următoarelor proiecte: Instrumente de pre-aderare finanţat de Uniunea Europeană pentru a sprijini ţările candidate din Europa Centrală şi de Est în vederea aderării la Uniunea Europeană (PHARE), Organizaţia pentru Alimentaţie şi Agricultură (FAO), Programul Special de Preaderare pentru Agricultură şi Dezvoltare Rurală (SAPARD), Banca Mondială, în domeniul fitosantiar;
31. coordonează şi asigură funcţionarea programelor informatice din domeniul fitosanitar: FITOEXPERT, PESTEXPERT şi SINPP.
Deputat PSD: Ioan Munteanu 

Deputat PD: Valeriu Tabără 

Deputat PNL: Adrian Semcu 
	Pentru corectitudinea redactării.

Pentru corelare cu prevederile legislaţiei Uniunii Europene.

	5. 
	Art.4. – (1) Agenţia Naţională Fitosanitară coordonează din punct de vedere tehnic următoarele instituţii publice:

a) Laboratorul Central  pentru  Carantină Fitosanitară;
b) direcţiile fitosanitare judeţene, respectiv a municipiului Bucureşti;
c) Institutul de Cercetare - Dezvoltare  pentru  Protecţia Plantelor;
d) Laboratorul Central pentru  Controlul Reziduurilor de Pesticide din Plante şi Produse Vegetale.
(2) Direcţiile fitosanitare judeţene şi a municipiului Bucureşti, se înfiinţează ca unităţi cu personalitate juridică în subordinea Ministerului Agriculturii, Pădurilor şi Dezvoltării Rurale, prin reorganizarea unităţilor fitosanitare judeţene şi a  municipiului Bucureşti care se desfiinţează.
	_____________

	Articolul 4 va avea următorul cuprins:
Partea introductivă nemodificată.
a) – Nemodificată

b) unităţile  fitosanitare judeţene, respectiv a municipiului Bucureşti;
c) – Nemodificată

d) – Nemodificată

(2) Unităţile fitosanitare judeţene şi a municipiului Bucureşti se reorganizează şi vor desfăşura activităţi suplimentare privind controlul şi monitorizarea organismelor de carantină pentru producătorii agricoli şi prestatorii de servicii cu plante şi produse vegetale.

Numărul de posturi aferent unităţilor fitosanitare se suplimentează cu 126 de posturi.
Deputat PSD: Ioan Munteanu 

Deputat PD: Valeriu Tabără 
	Pentru a nu crea alte suprastructuri. 

	6. 
	Art.5. – Direcţiile fitosanitare judeţene şi a municipiului Bucureşti efectuează următoarele activităţi:
a) diagnoza şi prognoza agenţilor de dăunare şi avertizare a producătorilor agricoli, persoane fizice sau juridice, privind apariţia şi evoluţia acestora;
b) controlul fitosanitar al vegetalelor şi produselor vegetale importate şi exportate;

c) organizează la nivel de judeţ reţeaua de centre pentru  protecţia plantelor. Numărul acestora este corelat cu mărimea judeţului (15-20 centre);
d) depistarea şi monitorizarea bolilor, a dăunătorilor şi buruienilor de carantină;
e) testarea acţiunii biologice a produselor de uz fitosanitar, în vederea omologării în condiţii de producţie;
f) abilitarea agenţilor economici pentru  import, comercializare şi prestare de servicii cu produse de uz fitosanitar în condiţiile legii;
g) controlul calităţii produselor de protecţia plantelor şi a mărfurilor depozitate;
h) controlul reziduurilor de pesticide din vegetale şi produse vegetale;
i) monitorizarea întregii activităţi de protecţie a plantelor şi carantină fitosanitară pe întregul teritoriu al ţării;
j) coordonarea, elaborarea şi urmărirea aplicării tehnologiilor din domeniul protecţiei plantelor;
k) activitatea de poliţie fitosanitară;
l) urmărirea respectării legislaţiei în vigoare în domeniu;
m) eliberarea paşapoartelor fitosanitare, certificatelor fitosanitare şi a altor documente prevăzute de lege;
n) dezvoltă sistemul de asigurare a calităţii;
o) participă la implementarea programelor cu finanţare externă PHARE, FAO, SAPARD, Banca Mondială în domeniul fitosanitar;
p) actualizează baza de date a Sistemului Informatic Naţional pentru  Protecţia Plantelor;
r) asigură implementarea reglementărilor specifice, armonizate cu reglementările comunitare în domeniu;
s) participă la misiunile de evaluare tehnică organizate de Comisia Europeană TAIEX;
ş) face propuneri anual Agenţiei Naţionale Fitosanitare privind necesarul de fonduri pentru  combaterea agenţilor de dăunare subvenţionaţi de la bugetul de stat;
t) urmăreşte modul de utilizare a fondurilor bugetare destinate protecţiei plantelor;
ţ ) organizează simpozioane şi instruiri pe probleme specifice pentru  producătorii agricoli.
	_____________

	Articolul 5 va avea următorul cuprins: 

Art.5. – Unităţile fitosanitare judeţene şi a municipiului Bucureşti efectuează următoarele activităţi:
a) – Nemodificată
b) controlul fitosanitar al plantelor şi produselor vegetale importate şi exportate, care circulă însoţite de paşaport fitosanitar;
c) organizează la nivel de judeţ reţeaua de centre pentru  protecţia plantelor;
d) depistarea bolilor, a dăunătorilor şi buruienilor de carantină;

e) – Nemodificată
f) – Nemodificată

g) prelevarea probelor pentru controlul oficial al calităţii produselor de protecţia plantelor prin laboratorul central şi laboratoarele regionale specializate;
h) prelevarea probelor pentru controlul oficial al reziduurilor de pesticide din plante şi produse vegetale din producţia internă şi din import;
i) asigură la nivelul judeţului controlul, monitorizarea generală şi monitorizările specifice pentru organismele de carantină în conformitate cu planurile anuale de monitorizare fitosanitară;

j) – Nemodificată

k) – Nemodificată

l) – Nemodificată

m) – Nemodificată

n) – Nemodificată

o) participă la implementarea programelor cu finanţare externă şi anume: Instrumentul de pre-aderare finanţat de Uniunea Europeană pentru a sprijini ţările candidate din Europa Centrală şi de Est în vederea aderării la Uniunea Europeană (PHARE), Organizaţia pentru Alimentaţie şi Agricultură (FAO), Programul Special de Preaderare pentru Agricultură şi Dezvoltare Rurală (SAPARD) şi Banca Mondială în domeniul fitosanitar;

p) – Nemodificată

r) – Nemodificată

s) – Nemodificată

ş) face anual propuneri Agenţiei Naţionale Fitosanitare privind necesarul de fonduri pentru  combaterea agenţilor de dăunare subvenţionaţi de la bugetul de stat;
t) – Nemodificată

ţ) organizează simpozioane şi instruiri pe probleme specifice pentru producătorii agricoli şi prestatorii de servicii de la nivelul judeţului;
u) controlul utilizării, depozitării şi etichetării produselor pentru protecţia plantelor;

v) participă la activităţile şi întâlnirile organizate în cadrul sistemului de siguranţă alimentară.

Deputat PSD: Ioan Munteanu 

Deputat PD: Valeriu Tabără

Deputat PNL: Adrian Semcu

Deputat PNL: Ionel Palăr
	Ca urmare a modificărilor survenite în textul legii. 

	7. 
	Art.6. –  (1) În termen de 30 de zile de la data intrării în vigoare a prezentei legi, Guvernul la propunerea Ministerului Administraţiei şi Internelor şi a Ministerului Agriculturii, Pădurilor şi Dezvoltării Rurale, va stabili patrimoniul aferent activităţilor prevăzute la art.5, care va fi predat în administrare direcţiilor fitosanitare judeţene, respectiv a municipiului Bucureşti.  

(2) Patrimoniul aferent activităţilor comerciale va fi vândut sau concesionat potrivit legii.

	_____________

	Articolul 6 va avea următorul cuprins:
Art.6. – Serviciile publice de protecţia plantelor aflate în subordinea consiliilor judeţene se privatizează.
Deputat PNL: Adrian Semcu

Deputat PNL: Romică Andreica

Deputat PNL: Dumitru Pardău

Deputat PNL: Ionel Palăr 
	Pentru a clarifica situaţia juridică a actualelor servicii publice de protecţia plantelor. 

	8. 
	Art.7. – (1) În situaţia apariţiei agenţilor de dăunare, care prin atacul lor pun în pericol producţia agricolă, atât din punct de vedere calitativ, cât şi cantitativ, Ministerul Agriculturii, Pădurilor şi Dezvoltării Rurale  alocă fonduri de la buget pentru  acţiunea de combatere a acestora, în scopul achiziţionării produselor de uz fitosanitar  şi achitării contravalorii lucrărilor de combatere a agenţilor dăunători.

(2) Agenţii de dăunare se nominalizează prin ordin al ministrului agriculturii, pădurilor şi dezvoltării rurale. 
	_____________

	Nemodificat 
	

	9. 
	Art.8. – Pe data intrării în vigoare a prezentei legi, se abrogă Ordonanţa de urgenţă a Guvernului nr. 71/1999 privind reorganizarea activităţii de protecţie a plantelor şi carantină fitosanitară, republicată în Monitorul Oficial al României, Partea I, nr.742 din 11 octombrie 2002, şi orice alte dispoziţii contrare. 
	_____________

	Nemodificat 
	


Comisia a propus aprobarea proiectului cu 22 voturi pentru, 0 voturi împotrivă şi 0 abţineri.


VICEPREŞEDINTE, 









SECRETAR,



Dr. Valeriu TABĂRĂ 









Ioan MUNTEANU 

Întocmit: Consilier dr.Anton Păştinaru 

